Añana

Añana Arabako mendebaldeko udalerri bat da, Añanako kuadrillakoa. Gasteiztik 31 bat kilometro mendebaldera dago.

 Geografia 
Añana haran malkartsu baten erdian dago, Gaubeako haranaren ondoan.

 Udalerri mugakideak 
 Iparraldean: Erriberagoitia
 Ekialdean: Erriberagoitia
 Hegoaldean: Erriberagoitia
 Mendebaldean: Gaubea

 Historia 

 ezkerrera | thumb | Gesaltza Añanako gatz larrainak zaharberritzeko lanak, 2007ko azaroan.

Tuestarako bidean sei arkeologi aztarnategi daude. Bertan, Brontze Aroko harrizko eta buztinezko hondarrak aurkitu dira; gaur egun, Arabako Arkeologia Museoan daude ikusgai, Gasteizen.

Burdin Aroko herrixka baten aztarnak ere badaude, gaur egun Desilla deritzon lekuan.

Historialari batzuen arabera, Gesaltzan zegoen Ptolomeok II. mendean aipatu zuen Salionica hiria, autrigoi jendearena. Erromanizazioak ere eragina izan zuen I. mendetik IV. mendera bitartean; hala erakusten dute hainbat aztarna arkeologikok eta Añana deiturak, jatorriz latinezkoa baita.

Herri gisa, dokumentuetan lehen aldiz 822. urtean ageri da, gatz iturburuak aipatuta. Izan ere, Añanako historia gatzari lotua dago, are gehiago Erdi Aroan, Gesaltza Añana herriburua sortu zenean. ekonomia jarduerari lotuta. Musulmanen 865. urteko inbasioa zela eta, berriz aipatzen da Gesaltza. Annana gisa ageri da 978. urteko agiri batean, eta Agnana izenaz 984ko beste batean; Donemiliaga Kukulako kartularioan Sal. Anniana gisa ageri da. Salinas (Orovi de) eran agertu zen 947. urteko agiri batean. Alfontso I. Borrokalariak Gesaltzako muinoaren gaina populatzeko agindua eman zuen 1126. urtean. Geroago, Alfontso VII.a Gaztelakoak, 1140. urtean, hiri forua eman zion Gesaltzari; Araban eman zen lehen forua izan zen. Gatza ekoizteko eta merkataritzako jarduera handien ondorioz, Gesaltza juduen gune garrantzitsu bilakatu zen XIV.-XV. mendeetan. Gune horrek gatzaren salerosketa monopolizatu zuen, azkenean. Lehen aldiz X. mendean kokatu ziren, eta Arabako lehen kokatzeak izan ziren. Goiko auzunean, desagertuta dagoen San Kristobal elizatik gertu, sinagoga bat egon zen. Gesaltza Añana 1460. urtean sartu zen Arabako Ermandadean. Gasteizko kuadrillakoa izan zen 1840. urtea arte; Añanako kuadrilla sortu zen arte, alegia.

 Gesaltza Añana 
 thumb | Gesaltza Añanaren ikuspegia.|ezkerreraErdi Arotik XIX. mendea arte Gaztelako zein Espainiako Koroa izan da gatzagen, putzuen eta iturrien jabea. XIX. mendean, Manuel de la Vallina komisarioak egindako ikuskatzearen ondorioz, Koroak zenbait erreforma agindu zituen tradizioko laborantzan, produkzioa hobetzeko asmoz.

Hirigune historikoaren esparru arkeologikoa ere kultura ondasun izendatuta dago, monumentu multzo sailkapenarekin.Hirigune historikoa monumentu multzo izendatzeko erabakia, Euskal Herriko Agintaritzaren Aldizkaria (1996-04-12).

Hirigune zaharrak aldakuntza ugari izan ditu jatorrizko egituran eta antolakuntzan. Etxeak herriaren erdigunetik hego aldera daude kokatuak, eta landa bizimoduaren zantzuak erakusten dituzte, izan ere, Erdi Arotik datozen eredu xume eta praktikoak errepikatzen dituzte.

 Banaketa administratiboa 

 thumb | Atiegaren ikuspegia.

Añana udalerria bi herriz osatua dago:
 Atiega
 Gesaltza Añana (udalerriko herriburua)

 Demografia 

 Politika 

 thumb | eskuinera | Añanako udaletxea.

 2023-2027 legegintzaldia 

 Alkateak 

Hauek izan dira Añanako azken alkateak:

AlkateaAgintaldi hasieraAgintaldi amaieraAlderdia Marino Ruilope Salazar 1979 1983 Candidaturas de Añana Marino Ruilope Salazar / Manuel Ramon Perez Fernandez de Aranguiz 1983 1987 Euzko Alderdi Jeltzalea Victor Ignacio Perez de Nanclares Mardones 1987 1991 Independenteak Agustina Lopez Ansotegui 1991 1995 Euzko Alderdi Jeltzalea Eduardo Loma Vadillo 1995 1999 Candidatura Añana Kandidatura Juan Carlos Medina Martinez 1999 2003 Euzko Alderdi Jeltzalea Marino Ruilope Salazar 2003 2007 Agrupación de Electores Salinas Carlos Carreter Ruano 2007 2011 Independenteak Juan Carlos Medina Martinez 2011 2015 Euzko Alderdi Jeltzalea Juan Carlos Medina Martinez 2015 2019 Euzko Alderdi Jeltzalea Juan Carlos Medina Martinez 2019 2023 Euzko Alderdi JeltzaleaJuan Carlos Medina Martinez 2023 Jardunean Euzko Alderdi Jeltzalea

 thumb | eskuinera | Añanako gatzaga.

 Kultura 
2016an Añanako biztanleen %28,3a euskaldunak ziren.

Gehien hitz egiten den hizkuntza Añanan gaur egun erdera da.

 Garraioa 
Araba Bus sareko lineak zerbitzua ematen dio udalerri honi:

 Añanar ospetsuak 

 Fermin Herran (1852-1908), idazle eta euskaltzalea.

 Ondasun nabarmenak 

 thumb | eskuinera | Reloj dorrea.

 thumb | eskuinera | Villaconesko Andra Maria eliza.

 Añanako Gatz Harana: haran txiki irregular bat da, goragune txikiak dituena, ondare balioa duten hainbat elementu biltzen dituena; bereziki, gatzaga bat. Elementu horiek guztiak gatzarekin lotuta daude, eta gatz iturburuei eta ondorengo gatz produkzioari esker sortu dira.«85/2013 DEKRETUA, martxoaren 26koa, Añanako Gatz Haraneko (Araba) kultura-paisaia kultura-ondasun, monumentu-multzo izendapenaz, kalifikatzeko dena», Euskal Herriko Agintaritzaren Aldizkaria, 70. zenbakia, 2013ko apirilaren 12a.  Barnealdeko gatzaga da, plano triangeluarreko haran estu baten hondoko 120.000 m² (gutxi gorabehera) hartzen dituena. Haranaren alderik garaienean dauden lau iturburutako ur gazia erabiltzen da gatza ekoizteko. Horretarako, gatzuna larrainetaraino garraiatzen da. Plataforma horietan, jalkitzen uzten da, eguzkiaren eta haizearen eraginez ura lurrundu dadin eta, hala, gatza atera dadin.  Gatz ustiaketa IX. mendetik dokumentatua dago, eta, XX. mendearen erdialdean gainbehera prozesu azkar bat izan ondoren, 2000. urtean erakunde publikoek sustatutako plan zuzentzaile bat abiarazi zen, gatzaga modu integralean berreskuratzeko xedez. Hala, gatz fabrika zaharra produktu turistiko eta gastronomiko garrantzitsu bihurtu da, 2010etik aurrera gatza komertzializatzen hasi baita, irabazi asmorik gabe.  1984an, Espainiako Gobernuak monumentu historiko izendatu zuen, eta 1990ean kultura ondasun. 1998an, UNESCOren World Heritage Tentative List zerrendan sartu zuten. 2002an, nazioarteko garrantzia duten hezeguneak babesteko Ramsar hitzarmenean sartu zuten. Eta 2013an, Eusko Jaurlaritzak ere Añanako Gatz Haraneko kultura paisaia kultura ondasun izendatu zuen, monumentu multzo sailkapenaz.
 Añanako gatzaga, Gatz Haraneko elementu nagusia.
 Reloj dorrea: gatzagan ura erabiltzeko txandak markatzea zuen eginkizun nagusia.
 Villaconesko Andra Maria eliza: antzina Villacones herrixka zegoen tokian dago, Gesaltza Añana herriaren behealdean. Pizkundeko triptiko nabarmena du.

 Argazki galeria 

 Erreferentziak 

 Ikus, gainera 
 Araba
 Arabako udalerrien zerrenda
 Añanako kuadrilla

 Kanpo estekak 

 «Añana», Añanako kuadrillaren webgunean.
 «Añana», Auñamendi Eusko Entziklopedia.
 «Gesaltza Añana, beltzetik zurirako bidean», Zientzia.net atariko artikulua (2006-02-01).